স্থানীয় ও ইউএনও কার্যালয় সূত্রে জানা যায়, নুরপুর মালঞ্চি গ্রামের বেলাল উদ্দিনের কলেজপড়ুয়া ছেলে শান্ত ইসলাম (১৮) একই গ্রামের নাসির উদ্দিনের স্কুলপড়ুয়া মেয়ে নাসিমার (১৫) সঙ্গে প্রেমের সম্পর্ক গড়ে ওঠে। এর জেরে সোমবার সকাল থেকে ছেলের বাড়িতে বিয়ের দাবিতে অনশন করে স্কুলছাত্রী নাসিমা। এদিকে প্রেমিকার অনশনে প্রেমিক শান্ত ইসলামও বিয়ের দাবিতে নিজের বাড়িতে অনশন শুরু করে। কিন্ত দুজনের বিয়ের বয়স না হওয়ায় বিপাকে পড়েন পরিবারের লোকজন।